                                      DUOMENYS APIE MOKYMO PROGRAMĄ

	Duomenys apie mokymo programą
	Mokymo programos dalių aprašas


	Mokymo programos pavadinimas

	Augalų apsaugos produktų profesionaliųjų naudotojų mokymo programa

	Mokymo programos kodas
	296162003

	Mokymosi trukmė (akademinėmis valandomis)
	16 akad. val.

	Mokymo programos patvirtinimo data
	2026-08-21

	Mokymo programos rengėjas (juridinio asmens
pavadinimas arba fizinio asmens vardas, pavardė, pareigos)
	Žemės ūkio agentūros prie Žemės ūkio ministerijos

	Mokymo programos paskirtis (tikslas, reikalavimai
klausytojams, specialieji reikalavimai, apribojimai ir kt.)

	Mokymo programos tikslas – suteikti reikalingų teorinių ir praktinių žinių augalų apsaugos produktų profesionaliesiems  naudotojams.
Mokymo programa skiriama fiziniams asmenims, įskaitant žemės ūkyje ir kituose sektoriuose dirbančius augalų apsaugos produktų operatorius, technikus, kitus savarankiškai dirbančius asmenis ar juridinio asmens darbuotojus, darbdavius, savo veikloje naudojančius profesionaliajam naudojimui skirtus augalų apsaugos produktus.

	Įgyjami gebėjimai (kompetencijos)

	Baigęs mokymo kursą pagal mokymo programą, dalyvis turi gebėti: vadovautis teisės aktais, reglamentuojančiais augalų apsaugos produktų įvežimą, vežimą, saugojimą, tiekimą rinkai ir naudojimą, taip pat nustatančiais augalų apsaugos produktams taikomus bendruosius cheminių medžiagų tvarkymo reikalavimus; tvarkyti augalų apsaugos produktų apskaitą; atpažinti Lietuvos Respublikoje neregistruotus, falsifikuotus produktus; vertinti augalų apsaugos produktų keliamą riziką žmonių sveikatai, aplinkai ir biologinei įvairovei; taikyti integruotos kenksmingųjų organizmų kontrolės strategiją, priemones ir metodus, ekologinės žemdirbystės principus ir geros augalų apsaugos praktikos taisykles, siekiant sumažinti augalų apsaugos produktų naudojimą ir jų keliamą riziką žmonių sveikatai, netiksliniams organizmams, biologinei įvairovei ir aplinkai; atsakingai pasirinkti, saugoti, ruošti ir naudoti augalų apsaugos produktus bei tvarkyti jų atliekas; tinkamai naudoti, prižiūrėti ir paruošti apdorojimo augalų apsaugos produktais įrangą bei saugiai atlikti purškimo darbus; naudoti asmenines apsaugos priemones; taikyti  augalų apsaugos produktų naudojimo apribojimus aplinkos, ypač vandens išteklių, apsaugos atžvilgiu; taikyti sveikatos stebėsenos priemones bei tinkamai ir laiku pranešti apie nelaimingus atsitikimus ir avarines situacijas susijusias su augalų apsaugos produktų naudojimu.

	Baigiamojo tikrinimo (žinių vertinimo) forma

	Testas.

	Mokymo planas (mokymo temų pavadinimas)

	Akad. val. skaičius pagal mokymo temas

	Teisės aktai reglamentuojantys augalų apsaugos produktų įvežimą, vežimą, saugojimą, naudojimą,  tiekimą rinkai, profesionaliajam naudojimui skirtų augalų apsaugos produktų apskaitos tvarkymą.
	0,5

	Neregistruotų, falsifikuotų augalų apsaugos produktų ir (ar) netapačių Lietuvos Respublikoje registruotiems augalų apsaugos produktams keliama rizika ir šiems produktams nustatyti taikomi metodai.
	0,5

	Augalų apsaugos produktų keliamas pavojus ir rizikos kriterijai: rizika asmenims (augalų apsaugos produktų operatoriams, gyventojams, pašaliniams asmenims, asmenims, patenkantiems į augalų apsaugos produktais apdorotus plotus, nuimantiems augalų apsaugos produktais apdorotą derlių ar vartojantiems augalų apsaugos produktais apdorotus augalus). Apsinuodijimo augalų apsaugos produktais požymiai ir pirmosios pagalbos priemonės. Augalų apsaugos produktų keliama rizika ir jos mažinimas netiksliniams organizmams, naudingiesiems vabzdžiams, laukinei gyvūnijai, biologinei įvairovei ir aplinkai.
	0,5

	Praktinis darbas. Augalų apsaugos produkto parinkimas ir kiekio, reikalingo nurodytam pasėlio plotui purkšti, apskaičiavimas pagal pateiktus pavyzdžius.
	2,0

	Integruotos kenksmingųjų organizmų kontrolės strategija, priemonės ir metodai siekiant sumažinti augalų apsaugos produktų naudojimą ir jų keliamą riziką žmonių sveikatai, netiksliniams organizmams, biologinei įvairovei ir aplinkai. Ekologinės žemdirbystės principai. Geros augalų apsaugos praktikos taisyklės.
	1,0

	Praktinis darbas. Augalų apsaugos plano 6 priedo „Integruotos kenksmingųjų organizmų kontrolės bendrųjų principų taikymo žemės ūkio veikloje įsivertinimo anketa“ pildymas ir (ar) laisvos formos ir turinio individualaus ūkio anketos sudarymas.
	1,0

	Lyginamasis vertinimas, kurio tikslas profesionaliesiems augalų apsaugos produktų naudotojams padėti išsirinkti Lietuvos Respublikoje registruotus augalų apsaugos produktus, kuriuos naudojant tam tikriems kenksmingiesiems organizmams naikinti, poveikis žmonių sveikatai, netiksliniams organizmams, biologinei įvairovei ir aplinkai bus mažiausias.
	1,0

	Praktinis darbas. Augalų apsaugos produktų ir jų naudojimo metodų lyginamasis vertinimas ir mažiausią neigiamą poveikį žmonių sveikatai, aplinkai, netiksliniams organizmams, biologinei įvairovei bei veiksmingą poveikį kenksmingiesiems organizmams naikinti turinčių Lietuvos Respublikoje registruotų augalų apsaugos produktų pasirinkimas X ūkyje.
	2,0

	Naudojamos priemonės, augalų apsaugos produktų keliamai rizikai, žmonių sveikatai, netiksliniams organizmams, biologinei įvairovei ir aplinkai sumažinti: augalų apsaugos produktų saugojimo vietų įrengimas laikantis saugos reikalavimų, augalų apsaugos produktų tvarkymo, naudojimo ir tirpalų ruošimo reikalavimai, tuščių augalų apsaugos produktų pakuočių, kitų medžiagų, turėjusių sąlytį su augalų apsaugos produktais, ir nepanaudotų augalų apsaugos produktų (tirpalo (-ų) ar koncentrato) kiekių, esančių augalų apsaugos produktų purškimo įrangos rezervuaruose, šalinimas. Asmeninės apsaugos priemonės augalų apsaugos produktų operatoriams.
	1,0

	Rizikos kriterijai (klimatas, dirvožemis, augalų rūšys ir reljefas), turintys įtakos geriamojo vandens gavybai.
	0,5

	Augalų apsaugos produktų purškimo įrangos kalibravimo reikalavimai, augalų apsaugos produktų purškimo įrangos naudojimo būdai, keliantys mažiausią riziką augalų apsaugos produktų profesionaliajam naudotojui, kitiems asmenims, netiksliniams organizmams, biologinei įvairovei ir aplinkai, įskaitant vandens šaltinius.
	0,5

	Augalų apsaugos produktų purškimo įrangos naudojimo, įskaitant specialias augalų apsaugos produktų purškimo technologijas (purškimas mažais kiekiais ir mažo slinkio purkštukais) ir šios įrangos priežiūros reikalavimai. Augalų apsaugos produktų purškimo įrangos techninės apžiūros tikslas ir purškimo kokybės gerinimo būdai. Konkreti rizika, susijusi su rankinės ar nugarinės augalų apsaugos produktų purškimo įrangos naudojimu ir taikytinos rizikos valdymo priemonės.
	1,0

	Neatidėliotini veiksmai, siekiant apsaugoti žmonių sveikatą, aplinką, įskaitant vandens šaltinius, nutekėjus augalų apsaugos produktams į aplinką ir ją užteršus.
	0,5

	Vandenų apsaugos priemonės saugomose teritorijose ir požeminio vandens vandenviečių apsaugos zonose. Augalų apsaugos produktų naudojimo apribojimai, taikomi paviršinių vandens telkinių apsaugos zonose ir pakrančių apsaugos juostose, Šiaurės Lietuvos karstiniame regione (siekiant apsaugoti požeminio vandens išteklius), saugomose teritorijose bei požeminio vandens vandenviečių apsaugos zonose.
	0,5

	Sveikatos stebėsenos priemonės ir informavimas apie nelaimingus atsitikimus ar galimai nelaimingus atsitikimus, susijusius su augalų apsaugos produktų naudojimu.
	0,5

	Praktinis darbas. Augalų žaladarių atpažinimas pagal augalų pažeidimus. Prevencinių ir cheminių augalų apsaugos kontrolės priemonių parinkimas.
	1,5

	Baigiamasis žinių vertinimas – testas. 
	1,5

